Na temelju članka 72. stavka 1. Zakona o komunalnom gospodarstvu (Narodne novine br. 68/18, 110/18, 32/20) i članka 35. Statuta Općine Fužine (Službene novine Općine Fužine 06/21), Općinsko vijeće Općine Fužine, na sjednici održanoj dana \_\_\_\_\_\_\_\_\_\_\_\_ 2024. godine donosi

**DRUGE IZMJENE PROGRAMA**

**ODRŽAVANJA KOMUNALNE INFRASTRUKTURE NA PODRUČJU OPĆINE FUŽINE ZA 2024. GODINU**

Članak 1.

U Programu održavanja komunalne infrastrukture na području Općine Fužine za 2024. godinu (Službene novine Općine Fužine 10/23, 02/24) u članku 2. mijenjaju se sljedeći tabelarni prikazi i glase:

**3. ODRŽAVANJE JAVNIH PROMETNIH POVRŠINA NA KOJIMA NIJE DOPUŠTEN PROMET MOTORNIM VOZILIMA**

|  |  |  |  |  |
| --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** |
| **Održavanje javnih prometnih površina na kojima nije dopušten promet motornim vozilima** |
| 1. | Održavanje javnih površina na kojima nije dopušten promet motornim vozilima | Programom održavanje javnih prometnih površina na kojima nije dopušten promet motornim vozilima podrazumijeva uređenje i održavanje istih kako bi se osigurala njihova funkcionalna ispravnost. Predviđa se tretiranje 2.040,00 m2 površina od biljnog korova, ručno čišćenje i uklanjanje snijega sa javnih površina prema ukazanoj potrebi od 335 radna sata radnika, doprema i posipavanje materijala za posipavanje od 70 radnih sati radnika. Pometanje će se vršiti na ukupno 42.600,00 m2 površine, vršiti će se ručna košnja ukupno 26.936,00 m2 površine te strojna košnja u količini od 74 radnih sati stroja. Također se planiraju ostali nepredviđeni radovi kojima će se po ukazanoj potrebi osigurati sigurno korištenje površina. Program obuhvaća i održavanja pristaništa i šetnice na jezeru Lepenica, sanjkališta u Vratima i održavanje rekreacijskog centra Vicićev most. | 130.464,00 | 95.000,0035.464,00 | komunalna naknada komunalni doprinos |
|  |  | **UKUPNO** |  **130.464,00 €** | **130.464,00 €** |  |

**9. OSTALE USLUGE**

|  |  |  |  |  |
| --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** |
| **Higijensko-veterinarske usluge** |
| 1. | Geodetske usluge | Sredstva su predviđena za evidentiranje postojeće komunalne infrastrukture sukladno članku 62. Zakona o komunalnom gospodarstvu (Narodne novine br. 68/18, 110/18, 32/20) i evidentiranje nerazvrstanih cesta na temelju članka 131. Zakona o cestama (84/11, 22/13, 54/13, 148/13, 92/14, 110/19, 144/21, 114/22, 04/23, 133/23). | 57.000,00 | 17.000,0040.000,00 | komunalna naknadadoprinos za šume |
| 2. | Deratizacija i dezinfekcija javnih površina | Deratizacija i dezinfekcija javnih površina provodi se sukladno zakonskim obvezama i donesenom Programu, te su utvrđene mjere, sredstva i rokovi za provedbu. Na području Općine Fužine 2 puta godišnje provode se mjere u cilju osiguranja zdravstva pučanstva te uklanjanja uzročnika zaraznih bolesti, smanjenja mogućnosti prenošenja oboljenja i poboljšanja higijenskih uvjeta života pučanstva. | 1.500,00 | 1.500,00 | komunalna naknada |
| 3. | Higijensko-veterinarske usluge | Veterinarsko – higijeničarska služba obuhvaća uklanjanje životinjskih leševa sa prometnica i javnih površina pod upravljanjem Općine Fužine, hvatanje, zbrinjavanje i po potrebi sterilizacija životinja koje su bez nadzora. | 7.000,00 | 7.000,00 | komunalna naknada |
|  |  | **UKUPNO** | **65.500,00 €** | **65.500,00 €** |  |

Članak 2.

Članak 3. mijenja se i glasi:

„Sredstva za ostvarivanje Programa održavanja komunalne infrastrukture za 2024. godinu planirana su u iznosu od 629.264,00 €, a osigurati će se iz sljedećih izvora:

- komunalna naknada u visini od 347.500,00 €

- grobna naknada u visini od 15.000,00 €

- tekuće pomoći iz Županijskog proračuna u visini od 5.500,00 €

- tekuće pomoći – Hrvatske ceste d.d. Zagreb u visini od 90.000,00 €

- doprinos za šume u visini od 104.914,00 €

- opći prihodi i primici u visini od 30.886,00 €

- komunalni doprinos u visini od 35.464,00 €“.

Članak 3.

Druge izmjene Programa održavanja komunalne infrastrukture za 2024. godinu stupaju na snagu osmog dana od dana objave u Službenim novinama Općine Fužine.

KLASA:

URBROJ:

Fužine,

**OPĆINSKO VIJEĆE OPĆINE FUŽINE**

Predsjednik

Valentin Crljenko